STPIตะลุยประมูลงานออสซีลุ้นคว้าโรงปิโตรฯ2หมื่นล้าน
&#8220;เอสทีพีแอนด์ไอ&#8221; ลุยประมูลงานสร้างโรงงานก๊าซปิโตรเคมีออสเตรเลีย ล่าสุดยื่นแล้ว 10 โครงการ มูลค่าไม่ต่ำกว่า 2 หมื่นล้านบาท
13 มิ.ย. 2555

“เอสทีพีแอนด์ไอ” ลุยประมูลงานสร้างโรงงานก๊าซปิโตรเคมีออสเตรเลีย ล่าสุดยื่นแล้ว 10 โครงการ มูลค่าไม่ต่ำกว่า 2 หมื่นล้านบาท
แหล่งข่าวจากบริษัท เอสทีพี แอนด์ ไอ (STPI) เปิดเผยว่า บริษัทอยู่ระหว่างเข้าร่วมประมูลงานก่อสร้างโรงงานผลิตก๊าซธรรมชาติ และโรงงานปิโตรเคมี ในลักษณะประกอบเป็นโมดูลในประเทศไทย และส่งออกเพื่อไปติดตั้งในต่างประเทศ ประมาณ 10 โครงการ คิดเป็นปริมาณงานทั้งสิ้น 45 แสนตัน หรือคิดเป็นมูลค่าไม่ต่ำกว่า 2 หมื่นล้านบาท
ทั้งนี้ งานส่วนใหญ่ที่เข้าร่วมประมูลจะอยู่ในประเทศออสเตรเลีย เพราะเป็นประเทศที่มีแหล่งก๊าซธรรมชาติมาก และมีความต้องการก่อสร้างโรงงานปิโตรเคมีอย่างต่อเนื่อง ขณะที่บริษัทมีสายสัมพันธ์ที่ดีกับผู้ประกอบการในออสเตรเลีย เนื่องจากเคยรับงานก่อสร้างประเภทนี้มาแล้วหลายครั้ง
“ปัจจุบันบริษัทมีกำลังผลิตอยู่ที่ 1.15 แสนตันต่อปี โดยปีนี้ใช้กำลังผลิตอยู่ที่ประมาณ 40-50% แต่ตั้งแต่ปี 2556-2558 คาดว่ากำลังผลิตจะเพิ่มสูงขึ้นเป็นเกือบ 100% เพราะบริษัทมีงานในมือที่ต้องส่งมอบภายใน 3 ปีนี้ สูงถึง 2.6 หมื่นล้านบาท ดังนั้นหากบริษัทประมูลงานขนาดใหญ่ได้ภายใน 12 ปีนี้ อาจจะต้องพิจารณาขยายกำลังผลิตเพื่อรองรับปริมาณงานที่สูงขึ้น แต่ก็ต้องดูด้วยว่าจะมีงานเข้ามามากๆ ในระยะยาวหรือไม่ เพราะหากเป็นงานที่กระจุกตัวในระยะสั้นก็อาจไม่คุ้มค่าที่จะลงทุนก่อสร้างโรงงานใหม่” แหล่งข่าวเปิดเผย
สำหรับแนวโน้มผลประกอบการไตรมาส 2 ปีนี้ คาดว่าจะทรงตัวหรือเพิ่มขึ้นเล็กน้อย เมื่อเทียบกับไตรมาสแรกที่มีรายได้ 575 ล้านบาท เพราะมีงานที่รับรู้รายได้มากขึ้น ขณะที่ฐานรายได้ในช่วงไตรมาสแรกปีนี้ถือว่ายังอยู่ในเกณฑ์ต่ำ เพราะเพิ่งฟื้นตัวจากปี 2554 ซึ่งเป็นปีที่บริษัทมีรายได้ต่ำสุดในรอบหลายปี
อย่างไรก็ตาม คาดว่าผลประกอบการของบริษัทจะพุ่งขึ้นถึงจุดสูงสุดในปี 2556-2558 เพราะภายใน 3 ปีนี้บริษัทจะทยอยรับรู้รายได้จากโครงการก่อสร้างโรงงานผลิตก๊าซแอลเอ็นจีในออสเตรเลีย (Module Assembly Onshore LNG Facility) มูลค่า 2.2 หมื่นล้านบาท ซึ่งภายในไตรมาส 34 ปีนี้ บริษัทจะทราบรายละเอียดของโครงการทั้งหมด รวมทั้งจะทราบว่าในแต่ละปีบริษัทจะรับรู้รายได้เท่าไหร่
บริษัทหลักทรัพย์ (บล.) ทรีนีตี้ คาดว่า STPI จะมียอดรับรู้รายได้ปี 2555 เท่ากับ 4,525 ล้านบาท เทียบกับปีก่อนที่มีการรับรู้รายได้เพียง 1,001 ล้านบาท และคาดว่าปีนี้จะมีกำไรสุทธิ 8-16 ล้านบาท โตขึ้นจากปีก่อน 104.3% แนะนำซื้อลงทุนให้เป้าหมาย 40 บาท